**DĖL LĖŠŲ SKYRIMO**

2017 m. balandžio 27 d. Nr. DĮV-498

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.2 papunkčiu, atsižvelgdamas į Pajūrio miestelio bendruomenės pirmininkės Stasės Sėrapinienės 2017 m. balandžio 12 d. prašymą Nr. 3, Koordinacinio centro „Gilė“ 2017 m. kovo 10 d. prašymą Nr. 17/016 „Dėl koordinacinio centro „Gilė“ Vaikų dienos centro“ ir 2017 m. kovo 9 d. prašymą Nr. 17/015 „Dėl koordinacinio centro „Gilė“ specializuotos pagalbos centro veiklos“ bei Eugenijaus Ivanausko 2017 m. balandžio 24 d. prašymą „Dėl finansinės paramos“ :

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr.1) Neplanuotoms švietimo, kultūros ir kitoms priemonėms įgyvendinti priemonės (Nr. 01.01.04.04.), iš viso – 4 127,65 Eur:

1.1. Pajūrio miestelio bendruomenei – 1 157,65 Eur (padengti sporto salės komunalinių paslaugų (šildymo) išlaidas);

1.2. Koordinaciniam centrui „Gilė“ – 1 770,0 Eur (prisidėti prie projekto „Vaikų dienos centras Bijotuose 2016 -2018 m.“ įgyvendinimo išlaidų);

1.3. Koordinaciniam centrui „Gilė“ – 1 000,0 Eur (prisidėti prie projekto „Šilalės specializuotos pagalbos centras“ įgyvendinimo išlaidų);

1.4. Eugenijui Ivanauskui, gyvenančiam D. Poškos g. 2, Kvėdarnos miestelyje, Kvėdarnos seniūnijoje, Šilalės rajono savivaldybėje – 200,0 Eur (padengti Kvėdarnoje organizuojamo veteranų lengvosios atletikos varžybų išlaidų dalį).

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorius Raimundas Vaitiekus

SUDERINTA SUDERINTA SUDERINTA SUDERINTA

Savivaldybės meras Buhalterinės apskaitos Teisės ir viešosios tvarkos skyriaus Teisės ir viešosios tvarkos skyriaus

skyriaus vedėja kalbos tvarkytoja vyr. specialistė

Jonas Gudauskas Ona Bubelaitė Aldona Špečkauskienė Regina Kvederienė

2017-04- 2017-04 2017-04- 2017-04-

Parengė

Finansų skyriaus

vedėja

Danguolė Vėlavičiutė

2017-04-25